«Ծառուկյան» խմբակցության առաջարկը մինչև 150 հազար դրամ ստացողների համար եկամտահարկը իջեցնել՝ 23%-ից դարձնելով 21% ՀՀ ֆինանսների նախարարի տեղակալ Դավիթ Անանյանն անհիմն է համարում: ԱԺ Տնտեսական հարցերի մշտական հանձնաժողովում «Ծառուկյան» խմբակցության պատգամավորների առաջարկած «ՀՀ հարկային օրենսգրքում լրացում կատարելու մասին» օրենքի նախագծի քննարկմանը փոխնախարարը նշեց, թե այդ փոփոխությունը մոտավոր 20-ից 22 մլրդ դրամի դիֆիցիտ է առաջացնելու, որի աղբյուրը Կառավարությունը չունի, քանի որ պետբյուջով նախատեսված է 100 մլրդից ավելի պետական եկամուտների աճ: